
t L'ETRANGE SOLDAT. 


O descoperire prețioasă 


Falnica insulă Santo Domingo, acest giuvaier al Antilelor, ce se 
numeşte astăzi Haitii, era în prada unei mari emoţii. Se zvonise 
că în diferite locuri ale insulei trebuiau să se afle preţioase 
zăcăminte de minereuri, şi vestea s-a răspândit cu o mare 
exagerare. Ca întotdeauna în asemenea cazuri, se vorbea că 
chiar în oraşul Santo Domingo se făcuse o descoperire 
extraordinară. Viceregele care guverna insula, trufaşul şi bogatul 
don Pizarre, era în culmea bucuriei. Această descoperire 
splendidă, evenimentul senzaţional al zilei, se găsea în plin 
centrul oraşului şi mai mult decât atât, pe terenurile palatului 
aceluiaşi vicerege. Fără îndoială, împrejurimile erau socotite deja 
de multă vreme ca fiind foarte bogate în aur. Pe locul unde se 
înălţau clădirile palatului curgea altădată un râuleţ venind din 
munţii Cibao. Acest curs de apă fusese deviat mai târziu, însă era 
cunoscut de toţi că odinioară adusese cu sine mari cantităţi de 
nisipuri şi pepite într-un anumit loc al vechii sale albii. 
întâmplarea a vrut să se facă o săpătură în sol pe acel loc pentru 
un put de mina şi s-a găsit comoara pe care natura o 
înmagazinase acolo în mii de ani, atât de bogată, încât depăşea 
orice descriere. 

Fireşte, viceregele şi-a însuşit mina pentru el şi pentru 
domeniul regal. S-a exploatat până la epuizarea totală, sub 
conducerea unor persoane cu experienţă şi de încredere, şi 
pepitele de aur au fost depozitate în beciurile trezoreriei 
palatului. 

Lui don Pizarre îi plăcea mereu fastul, pe care nu-l separa de 
cheltuieli nesăbuite. El ştirbea fără socoteală veniturile sale şi 
chiar mai mult decât acestea, şi pentru a-şi satisface capriciile şi 
nevoile de lux, ajunsese deja să-şi vândă o parte din bunurile 
sale. Nu era deci surprinzător că această enormă sporire a 
bogăției l-a făcut să nu-şi mai încapă în piele de fericire. 

Viceregele mai poseda şi o altă comoară, pe care ar fi trebuit 
să o pună la un mai mare preţ decât aurul şi pe care totuşi părea 
să o aprecieze cu mult mai puţin. Această altă comoară era o 
fată încântătoare, dulcea Anita, strălucit de distinsă, veselă şi 
tandră, şi care după moartea prematură a mamei sale se achita 
de minune de conducerea treburilor interioare ale palatului. S-ar 
fi putut crede că această frumoasă, nobilă şi încântătoare fată 

era una din cele mai bogate partide din toate coloniile spaniole, 
îndeosebi după ce viceregele, prin defalcarea făcută a celei mai 
mari cantităţi din comoară, ce revenea Spaniei, a văzut 
curgandu-i şi în lada sa particulară un neaşteptat izvor de 
bogăţie. Insă asta nu însemna nimic: viceregele se simţea în 
putere să risipească totul şi nu era deloc dispus să păstreze cea 
mai mică parte pentru rostuirea fiicei sale. 

El ştia că guvernatorul insulei Puerto Rico era îndrăgostit de 
Anita şi că averea personală a acestuia îl făcea să treacă cu 
uşurinţă peste chestiunea dotei. Din nefericire, era un pic cam în 
vârstă şi destul de slut, iar frumoasa Anita nu voia să audă 
vorbindu-se de acest pretendent. 

Insă viceregele nu ezita să se bazeze pe puterea părintească 
pentru a impune fiicei sale o alianţă odioasă. In ce priveşte 
oferirea unei dote, nu se gândea vreodată la aşa ceva. N-avea 
bani de ajuns pentru el însuşi. Şi întrucât i se dădea un soţ 
extrem de bogat, ce putea ea să spună ceva mai înţelept ca 
asta?... 

Intr-o dimineaţă frumoasă mândrul don Pizarre s-a ridicat de 
pe fotoliu, surprins şi supărat, când comandatul garnizoanei, care 
se bucura de fapt de încrederea sa, s-a prezentat în faţa lui de 
urgenţă şi fără a avea împuternicire. 

— Să mă scuze, maiestatea voastră, a strigat bătrânul ofiţer, 
văzându-l pe vicerege încruntând sprâncenele, că am intrat aşa 
fără a fi chemat în audienţă, însă am să vă fac o comunicare ce 
nu suferă amânare. Reîntorcându-se în noaptea trecută din larg, 
nişte pescari au observat trei corăbii ancorate dincolo de insulele 
golfului, ce păreau să supravegheze oraşul şi portul. Aceste nave 
li s-au părut suspecte. Ei au jurat pe toţi sfinţii că era Morgan, 
vestitul şef de pirați, care cu echipajele sale pregăteşte o lovitură 
împotriva oraşului nostru. Vestea descoperirii acestei mine de 
aur s-a răspândit rapid şi când Morgan găseşte ocazia unei prade 
atât de bogate, el este omul care face totul ca s-o dobândească. 

Don Pizarre a luat un aer dispretuitor. 

— Da. Într-adevăr, am auzit multe vorbindu-se despre acest 
Morgan, a răspuns el cu un aer detaşat. Insă, împotriva insulei 
Santo Domingo ce ar putea să întreprindă? Portul este admirabil 
fortificat. Este protejat înspre coastă de lucrări mari şi avansate 
din piatră şi corăbiile nu pot să pătrundă decât pe o singură 
trecere, care este uşor de apărat. Chiar şi oraşul este ocrotit de 
un zid încins cu turnuri şi bastioane. Aş vrea să văd care şef de 
pirați s-ar aventura pe aici! Are poate adunaţi sub ordinele sale 

câteva sute de oameni fără Dumnezeu. În timp ce eu am mii de 
soldaţi buni care să i se opună. Ah! Jur în faţa tezaurului de aur, 
în bare şi pepite, că Morgan nu va avea mai mult decât un biscuit 
la frigare! 

Ştirea că-şi făcuse apariţia Morgan, că temutele sale corăbiile 
fluturau drapelul negru pândind în vecinătate, a pus în mişcare 
nu numai oraşul Santo Domingo, ci şi întreaga insulă. Oricât 
dispreţ ar fi avut pentru un asemenea inamic, viceregele a 
împărţit cu zel ordine. Şi de pe toate coastele s-au îndreptat 
soldaţi spre capitală. Toate corăbiile de război au fost adunate în 
port şi această flotă părând suficient de puternică, şi-a ridicat 
imediat velele pentru insula Saona, spre golfurile retrase în care 
trebuia să se găsească piraţii la ancoră. 

Flota s-a reîntors dezamăgită. Nu s-a găsit nici o urmă de 
corabie suspectă. Această veste a măgulit puternic orgoliul 
mândru al viceregelui. 

— Morgan este o secătură! spunea el adesea. Nu ştie decât să 
atace corăbiile izolate, sau să se năpustească pe neaşteptate 
asupra unui loc unde se neglijează măsurile de precauţie cele 
mai elementare. Insă îi voi arăta acestui şef de pirați că Santo 
Domingo şi palatul meu îndeosebi nu sunt locuri ce pot fi călcate 
de piciorul unui bandit de mare. Oraşul şi portul vor fi fortificate 
în aşa fel, încât voi face să-i treacă acestui pirat ambiția de a ne 
vizita. 

In ciuda acestui limbaj de lăudăros, viceregele îşi spunea în 
sine că trebuia să se aştepte la orice din partea lui Morgan. El a 
luat deci toate măsurile pentru a pregăti corăbiilor ce arborează 
drapelul negru, dacă vor îndrăzni să se apropie, o primire 
formidabilă. 

Toate fortificațiile ce apărau portul şi oraşul dinspre coastă, ca 
şi zidul de centură, au fost puse în cea mai bună stare. Aici au 
fost aduse noi mijloace defensive şi un mare număr de soldaţi. 
Se putea spune că viceregele făcea pregătiri de război împotriva 
unui adversar puternic. El desfăşura o activitate excesiv de 
stimulatorie faţă de necesităţi, dominând totul cu privirea sa, 
pentru a pune la adăpost bogăţia în aur curat, pe care a închis-o 
în casele de bani ale trezoreriei. N-a şovăit să sporească cu mult 
forţele garnizoanei, cu atât mai mult cu cât febra ce domnea pe 
insulă producea adesea goluri în rândurile mercenarilor. Se 
înrolau bărbaţi tineri şi robuşti, la alegerea cărora participa însuşi 
viceregele. 

Când au fost luate toate măsurile pentru respingerea energică 

a unui eventual atac, viceregele a aflat că s-au mai prezentat 
nişte oameni care doreau să-şi schimbe îmbrăcămintea lor de 
ţărani cu uniforma strălucitoare a soldaţilor spanioli. Don Pizarre 
s-a îndrepta personal la cazarmă, situată la o oarecare distanţă 
de palat, şi care era înţesată de soldaţi. Era aşteptat acolo de 
acei ţărani. Fuseseră înscrişi în listele de înrolare şi nu lipsea 
decât încuviințarea viceregelui pentru a le înmâna arvunele ce 
făcea angajamentul definitiv. S-au pus în formaţie pentru a 
aştepta sosirea lui. Inaintand cu paşi mândri, cum îi era obiceiul, 
don Pizarre i-a trecut în revistă. Evident, ei lucraseră până atunci 
pe plantaţii şi nu aveau înfăţişare militară, însă păreau puternici 
şi cu siguranţă buni de serviciu. 

Unul singur contrasta cu stângăcia celorlalţi. Acesta era un 
tânăr de o prestanta nobilă, cu chipul frumos şi bine clădit, care 
i-a atras imediat atenţia viceregelui. Un lucru totuşi îl slutea un 
pic pe superbul băiat: era o legătură neagră ce-i acoperea în 
întregime ochiul stâng. Cauza acesteia, a explicat el, era că 
primise o rană altădată în acest ochi, de care nu mai putea să se 
servească şi trebuia să se ferească de lumină. 

— Eu văd mult mai bine cu ochiul drept, excelenţă, i-a spus 
viceregelui înclinându-se uşor. Sunt tânăr şi puternic şi în ce 
priveşte îndemânarea, sunt gata să înfrunt orice sfidare. 

— Caramba! a exclamat viceregele. Fără această bandă 
neagră care îl desfigurează, acest om ar fi, eu în pun mâna în 
foc, unul dintre cei mai frumoşi flăcăi ce mi-a fost dat să-i admir. 
Ce formă atletică! Ce muşchi! Se înţelege de la sine, m-am 
hotărât, îl înrolez! E nevoie de oameni caliti în serviciu. In afară 
de asta, pare inteligent şi nu are un aerul grosolan şi stupid al 
celorlalţi bădărani, ce nu sunt buni decât să fie carne de tun. 
Căpitane, dă-le arvună acestor oameni şi încorporează-i imediat. 
In ce priveşte recrutul cu bandă neagră, eu îl repartizez printre 
cei din primul regiment, pe care-i socotesc ca cei mai frumoşi 
oameni. Deocamdată, înrolarea se consideră suspendată. 
Apreciez că acum avem destui soldaţi şi vom putea să facem 
fata celui mai puternic duşman. Aş putea spune chiar că ar fi o 
absurditate să fac toate aceste pregătiri pentru Morgan şi 
pumnul său de adunături, din pricina cărora nu-i nevoie să ne 
spetim atât pentru a-i trimite la dracul. Este aproape ridicol că un 
asemenea pirat prilejuieşte atâtea cheltuieli guvernământului 
regal al provinciei noastre! 

La aceste cuvinte ale viceregelui, trăsăturile tânărului cu 
banda neagră s-au contractat uşor. El şi-a revenit şi formele 

atletice au prins să evidentieze şi mai mult. Dar n-a fost decât o 
treabă de o clipă. Tânărul a urmat fără a rosti un cuvânt, 
împreună cu ceilalţi recruți, pe ofiţerul însărcinat să procedeze 
imediat la cazarea lor. N-a fost o treabă uşoară să se obişnuiască 
cu mânuirea armelor şi a exerciţiilor militare pentru cea mai 
mare parte a noilor angajaţi. Insă nu s-a petrecut acelaşi lucru cu 
omul cu legătură neagră. El a învăţat totul ca prin farmec, fără să 
ofere vreodată un motiv de cel mai mic reproş, în timp ce asupra 
majorităţii celorlalţi se îndreptau cele mai violente mustrări. 

S-au trimis corăbiile în cercetare, pentru a se informa asupra 
mişcărilor lui Morgan, mereu de nevăzut. Cu toate acestea, nu-şi 
îndepărtau prea mult vigilenta necesară de Santo Domingo, cu 
atât mai mult cu cât nişte navigatori au dat asigurări că 
observaseră în noapte câtva corăbii suspecte şi zăriseră focuri de 
semnalizare, constatări ce indicau complicitati pe coastă si nu 
permiteau adormirea într-o falsă securitate. Dar viceregele nu se 
temea de surprize. Forturile, noi am mai spus-o, se umflau în 
pene cu mulţimea soldaţilor, în cea mai mare parte din trupe 
regulate de spanioli, care ardeau de nerăbdare să-şi descarce 
vechea lor ură asupra lui Morgan. In oraş, nu departe de palat, 
era cartierul primului regiment, numit „gărzile de corp”, unde 
fusese încorporat noul recrut, omul cu banda neagră. 

Acesta se dădea drept spaniol şi vorbea admirabil castiliana. 
Se ţinea cel mai adesea deoparte de ceilalţi soldaţi. 

Nu era nici băutor, nici jucător. Pe scurt, putea să treacă drept 
un soldat model în toate privintele. 

Se înţelege de la sine că executa la fel garda de noapte, încă 
mai severă decât cea de zi, în palatul viceregelui. 

Câte o companie a regimentului gărzilor de corp era afectată 
prin rotaţie acestui serviciu şi furniza echipe de schimb pentru 
posturi. Cu toate că palatul se afla chiar în oraş şi era protejat de 
către garnizoană, viceregele ţinea prea mult la securitatea 
personală pentru a neglija sporirea măsurilor de prevedere. 

— In această noapte va fi de gardă la palat compania a doua, 
s-a anunţat dimineaţa la raport. Oricine va fi găsit adormit la 
postul său, sau îl va părăsi, va fi pedepsit cu asprime. 

Compania a doua era cea din care făcea parte Gonzalve, 
soldatul cu legătura neagră, tânărul tăcut, pe care şefii îl dădeau 
ca exemplu. 

La ora şapte seara, compania a intrat în gardă şi la ora opt 
santinelele de noapte au fost instalate. Gonzalve făcea de gardă 
în faţa uşii compartimentelor Anitei, fiica viceregelui. El avea să 

execute serviciul timp de patru ore, după care trebuia să fie 
schimbat. 

Tânărul se afla grav şi tăcut, pe un coridor al palatului, cu 
muscheta în mâini. In timp ce făcea regulat cei o sută de paşi, 
scruta cu ochiul valid tot ceea ce-l înconjura, ca şi cum ar fi voit 
să-şi întipărească în memorie până şi el mai mărunt amănunt. 

Această examinare amănunţită a locului avea vreun scop? 
Pentru ce acest tânăr soldat cerceta cu o privire atât de 
încordată întreaga lungime a acestui fel de galerie şi mai cu 
seamă, diferitele ieşiri? Avea vreun motiv aparte, sau dimpotrivă, 
ceda unei simple curiozităţi, din nevoia de a-şi ocupa 
inactivitatea? Sub masca lui de nepătruns se ascundea un 
secret? Sau mai degrabă, acest fapt nu era decât curiozitatea 
unui soldat, care intrând pentru prima oară în gardă, într-o 
clădire în care era pentru el un spectacol neobişnuit se lăsa atras 
de observaţii nevinovate. 


O surpriză nocturnă 


Tânărul soldat a intrat în schimbul de noapte la ora opt. În 
timpul celor prime două ore nu s-a petrecut nimic anormal. Nu 
tulbura nimic liniştea vechii şi sumbrei clădiri. 

Gonzalve ştia că se apropia ora zece a rondului de control. 
Viceregele dăduse ordinele cele mai severe pentru ca nici o 
santinelă să nu adoarmă, ori să părăsească postul şi să 
cocheteze cu slujnicele ce roiau pe culoarele palatului. 

La ora zece precis, tânăra santinelă a auzit paşi şi a văzut 
apropiindu-se un ofiţer superior, care aparţinea şi el primului 
regiment al gărzilor de corp. 

Acest personaj era un adevărat fanfaron, care se lăuda fără 
încetare cu energia şi vitejia sa. Examinându-l un pic mai de 
aproape, un observator ar fi recunoscut că acest om avea o 
privire falsă şi expresia feţii nu se arăta în favoarea lui. 

Acest ofiţer era forte temut de subordonații lui. Se purta cu o 
severitate intransigentă în serviciu, ceea ce nu împiedica să se 
spună prin spate că în orele libere îşi satisfăcea cele mai violente 
şi mai puţin nobile pasiuni. 

— In sfârşit, esti la postul tău, Gonzalve! a spus şeful oprindu- 
se în faţa tânărului. Foarte bine, băiete! Dar trebuie să te previn 
că te afli de pază într-un loc unde nu totul este roz. Palatul este 
vechi şi aici în vecinătatea acestor apartamente, în faţa cărora 
faci de santinelă, au fost masacrați un guvernator şi suita sa cu 
mult timp în urmă. De atunci, dacă ar trebui să credem zvonurile 
care circulă, pe la miezul nopţii revin aici stafiile şi îşi dezlantuie 
vrăjile. Voi toţi, oamenii din companie, sunteţi fireşte cam 
superstitiosi, ştiu asta. Ei bine! Dacă observi vreo apariţie 
sinistră, nimeni nu te va condamna că te pui la adăpost. Chiar 
eu, eu care sunt destul de strict în serviciu, n-aş vedea nimic rău 
într-asta. Căci nu-i de glumit cu strigoii. lată ceea ce am vrut să- 
ti spun, pentru că tu eşti un soldat bun. Eu care-ţi vorbesc, îmi 
amintesc că fiind de gardă într-o noapte, am observat nişte 
lucruri extraordinare şi m-am retras discret. Insă e de ajuns atâta 
vorbărie! Trage o duşcă din plosca mea. Asta îţi va ridica 
moralul! 

Şi ofiţerul i-a întins prieteneşte un bidon soldatului. 

Era un semn de stimă şi bunăvoință, pe care condescendenta 
militară îl oprea pe Gonzalve să refuze. El şi-a lipit buzele de 

gura bidonului şi a lăsat să pară că dăduse pe gât o inghititura 
zdravănă. Şeful nu bănuia că nu profitase defel de ocazia oferită 
şi a clătinat din cap cu un aer satisfăcut. El şi-a reluat plosca, a 
mai mormait câteva observaţii despre stafii, de care era 
preferabil să se ferească şi l-a părăsit pe tânărul soldat 
continuându-şi rondul. 

— Este un lucru ciudat! a murmurat omul cu banda neagră 
într-o parte, când a dispărut ofiţerul. Această camaraderie 
neobişnuită, această istorie cu strigoii, această ofertă de a bea 
din ploscă mi se par dubioase. In tot cazul, m-am ferit cu grijă sa 
beau, n-am făcut decât să pară asta! Intr-adevar, cred că înţeleg 
de ce mi-a dat să beau. Acest ofiţer mi-a spus totul cu un aer 
prefăcut. Acum ştiu ce-mi rămâne de făcut. 

Gonzalve a continuat o vreme să facă să răsune dalele din 
coridor sub pasul său regulat de santinelă, scoțând mereu 
căscături adânci şi numeroase. Curând, s-a oprit dintr-o dată, s-a 
ghemuit în spatele unei coloane, cu puşca lui grea sprijinită 
lângă el, a închis pleoapele şi imediat a avut aparenţa unui om 
învins de somn. 

Timpul se scurgea. Pe coridor au trecut rapid câţiva soareci. 
Trecuse de ora unsprezece, când a devenit perceptibil un zgomot 
încet, un uşor scârţâit. S-ar fi spus că mai încolo se deschidea o 
uşă, într-o parte a culoarului care nu era vizibilă din locul unde 
era postată santinela. Zgomotul s-a repetat de mai multe ori, 
apoi s-a auzit o alunecare de veşminte ce se târau cu foşnete 
sinistre de fantome, pe care soldatul adormit nu putea defel să la 
audă. 

Totuşi, cine era? Acolo, la capătul pasajului, unde se forma o 
curbă şi se afla o singură lampă prinsă de tavan, nu departe de 
post, ce răspândea doar un pic de lumină, s-au ivit ca din pământ 
nişte apariţii ciudate. Una, două, trei, patru umbre, patru 
fantome înaintau cu pas mut, lungindu-şi gâtul de parcă ar fi 
sondat spaţiul din fata lor. Aceşti indivizi suspecți aveau capetele 
acoperite în întregime cu nişte cagule ca cele ale unor călugări. 
În locul ochilor se vedea strălucind o lumină rotundă, 
tremurătoare şi albăstruie; acestea erau chiar nişte vedenii, nişte 
fantome ce-ţi inghetau sângele în vine. O clipă s-au oprit. Privirile 
lor pătrunzătoare păreau să fi întâlnit santinela adormită. 

— Doarme, a şoptit un glas înăbuşit. Cu atât mai bine! Asta ne 
va scuti să recurgem la forţă, care riscă întotdeauna să 
stârnească zgomot şi să se dea alarma. Flăcăul este robust şi ar 
putea să strige. Deocamdată nu ne deranjează. Să ne apucăm de 

treabă. Fiţi cu băgare de seamă! 

Umbrele au înaintat din nou. Era un spectacol înfricoşător. Cu 
un mers furişat de fantome, au trecut rapid prin faţa lui 
Gonzalve, mai adânc adormit ca niciodată şi s-au îndepărtat prin 
culoar. 

S-a auzit imediat un alt zgomot. De această dată se părea că 
se încerca să se deschidă uşa cu o cheie falsă sau cu un alt 
instrument asemănător. Desigur, nu se îndoia, căci după o clipă 
uşa s-a deschis. 

— Să intrăm cu cea mai mare precauţie, a murmurat una din 
misterioasele fantome. Cea mai mică greşeală va compromite 
totul. Şi ştiţi despre ce este vorba? 

— Perfect! a mormăit o altă voce înăbuşită de sub glugă. Cel 
pentru care lucrăm este un cumătru viclean. El se fereşte să dea 
o mână de ajutor şi ne-a trimis pe noi să-i facem treaba, de pe 
urma căreia va obţine un profit bun pentru sine. 

— Fără atâta vorbărie, a răspuns o altă fantomă. Am acceptat 
treaba şi trebuie să o îndeplinim. De altminteri, nu putem să dăm 
înapoi. Vom merge până la capăt. Totul este gata ca s-o ridicăm 
în mod sigur pe frumoasa domnişoară. Vai! Ce ochi mari va face 
mâine dimineaţă viceregele când nu o va găsi pe iubita sa fiică. 
Va fi imediat obligat, vrând-nevrând, să se lase de aur. Mica 
noastră operaţie îl va costa o întreagă avere. 

Tot palavragind aşa, fantomele au intrat în anticamera care 
preceda încăperea de culcare a frumoase. 

Anticamera era ocupată de o femeie căreia i se auzea distinct 
respiraţia sonoră şi prelungită. Cele patru fantome s-au oprit 
prudent după draperie. Una dintre ele a întredeschis-o şi a privit 
cu băgare de seamă prin crăpătură. 

— Cu bătrâna guvernantă nu va dura mult! a rânjit una din 
fantome pe un ton neruşinat şi degajat. De altfel, n-avem timp 
de pierdut cu ea. Rodrigue, tu eşti cel mai iute de mână. Ştii ce ai 
de făcut. Fii gata! 

Imediat o umbră s-a furişat lângă culcuşul unde se odihnea 
bătrâna femeie. S-a ridicat un braţ, ceva a lucit şi s-a abătut cu 
iuţeala fulgerului spre grumazul adormitei. O lovitură surdă şi un 
geamăt uşor, urmat imediat de un suspin slab şi dureros şi totul 
era terminat. 

— Bine lucrat! a murmurat una din fantome, care părea să 
joace rolul principal în afacere. Am spus-o întotdeauna: Rodrigue 
este acela care are mâna cea mai sigură. Nu ratează niciodată 
lovitura. Acum, înainte! Să trecem la cea frumoasă, care cu 

siguranţă nu bănuieşte nimic. Faceţi-o repede. Înaintea noastră 
nu avem decât o ora. 

Cele patru fantome cu ochii luminoşi se pregăteau să deschidă 
fără zgomot uşa camerei de culcare a tinerei Anita, când s-au 
auzit deodată îndărătul lor nişte paşi şi o respiraţie întretăiată. S- 
au întors tresărind şi l-au văzut pe tânărul soldat, pe ciudatul 
soldat cu banda neagră ce-i acoperea ochiul. El a ridicat cu 
amândouă mâinile greaua lui muschetă şi a învârtit-o în aer. 

— Asasinilor! a strigat acesta cu o voce înăbuşită, însă destul 
de puternică pentru a se face auzit. Am ajuns prea târziu pentru 
a împiedica prima voastră nelegiuire. Insă nu veţi primi mai 
puţină pedeapsă decât meritati. 

— Tu, Rodrigue, care ai mâna sigură! a strigat pe un ton 
răutăcios una din fantomele cu glugă. 

Şi Gonzalve a văzut strălucind patru pumnale îndreptate 
asupra pieptului său. g 

Oricine altul decât el s-ar fi crezut pierdut. Insă cu o prezență 
de spirit şi o energie foarte demne de admirat, el a evitat 
primejdia şi a inversat rolurile. De patru ori a ridicat şi lovit cu 
muscheta, cu precizia trăsnetului, fără întrerupere, nelăsând 
fantomelor nici timp să scoată un strigăt, nici posibilitatea să-şi 
împlânte pumnalele în pieptul său, şi de patru ori s-a auzit câte o 
lovitură înăbușită, o zdrobire şi un salt, căderea unui corp greu 
ce se întindea nemişcat pe covoarele moi. Fiecare lovitură de pat 
de armă, aplicată cu o forţă şi o precizie îngrozitoare, zdrobea un 
craniu şi cele patru false fantome erau căzute fără zgomot, pe 
covoare, unde zăceau ca nişte copaci rasturnati de uragan. 

Totul se petrecuse într-un timp atât de scurt, încât cu greu ti- 
ai fi putut da seama. Tânărul soldat se afla a în faţa celor patru 
ticăloşi doborati la picioarele sale. In ochi i se reflectau pe lângă 
emoție şi o milă sinceră pentru nefericita femeie din încăpere, 
imobilizată pe patul ei, pe a cărei pernă se observa o pată 
cafenie ce se întindea. 

Gonzalve a aruncat o privire în jur. 

— Nu s-a auzit nimic, a murmurat el. Cu atât mai bine! Un altul 
ar fi dat poate alarma, sau s-ar fi lăudat cu isprava lui, însă după 
cum îmi dau seama, văd că am procedat cum trebuie. Cu 
siguranţă ca instigatorul acestei tentative nu-i departe. In tot 
cazul, acesta-i un om de care trebuie să ţin seama şi care-i 
complice. Ar putea să devină periculos pentru mine, dacă îi voi 
atrage atenţia şi dacă îi voi povesti ce s-a petrecut. Nu, voi 
proceda în altfel. 

O clipă după aceea, tânărul soldat s-a întors la postul său de 
pe culoar. leşind din anticamera senioritei, a găsit în broasca uşii, 
cum presupunea, o cheie falsă lucrată cu dibăcie. 

Liniştit şi fără zgomot, a închis din nou uşa de două ori pe 
dinafară şi a ascuns cu grijă cheia falsă sub uniformă. Apoi şi-a 
scos din buzunar batista si a şters cu cea mai mare grijă 
muscheta ca să înlăture urmele îngrozitoarelor lovituri pe care le 
aplicase. Şi-a ascuns şi această batistă sub uniformă şi s-a grăbit 
să-şi reia somnul în postul de santinelă. 

Incepând din acel moment, Gonzalve n-a mai dat nici un semn 
de viata. In sfârşit, au răsunat douăsprezece lovituri în clopotniţa 
catedralei Santo Domingo. Era ora la care se ridica paza. Au 
răsunat zgomote de paşi: venea cineva. 

Morgan şi-a luat o înfăţişare de parcă ar fi dormit şi făcea 
strădanii bruşte ca să se trezească şi părea că nu reuşea defel. 
Ofiţerul de rond s-a apropiat de el. 

— Se ridică garda! i-a strigat şeful la ureche. Ei bine! Ce-i cu 
tine? S-ar zice că Gonzalve este obosit! 

Ciudatul soldat şi-a revenit cu mare greutate, de parcă ar fi 
ieşit dintr-o lungă toropeală. In oarecare alt caz, ofiţerul l-ar fi 
mustrat cu asprime şi chiar i-ar fi aplicat o pedeapsă severă. 

Insă de această dată, spre marea mirare a celorlalţi soldaţi, s- 
a arătat mai puţin tăios şi mai puţin dur ca de obicei. Lăsa 
impresia că el credea că Gonzalve cedase la somn şi nu se mira 
defel de toropeala pe care era obligat s-o constate. 

Soldatul se ţineau acum teapan ca un par la postul său. Ochiul 
fără banderolă a părut o clipă că lansează flăcări. Insă asta n-a 
durat decât o fracțiune de secundă, şi imediat glasul său sonor a 
răspuns cu calmul obişnuit la întrebarea ofițerului despre 
întâmplările nopţii: 

— Totul s-a petrecut în ordine. Nu-i nimic de raportat! 

Ofiţerul s-a întors pentru a-şi ascunde o strâmbătură 
înfiorătoare. Nu voia să lase să se vadă ciudatul şi sinistrul surâs 
de pe faţa lui brutală. 

— Deci totul a decurs bine? a mârâit el continuându-şi 
gândurile. De altfel, mă şi aşteptam la aşa ceva. Asta ar mai fi 
lipsit! Noile santinele, luaţi-vă parola! 

După câteva minute, schimbarea santinelelor era efectuată şi 
căprăria celor care fuseseră ridicaţi, printre care şi Gonzalve, s-a 
întors sub conducerea ofițerului, în marea sală ce servea corpului 
de gardă. 

Gonzalve a crezut că observă că marele şef al gărzii îi aruncă 

din când în când priviri neîncrezătoare. S-a prefăcut din nou 
obosit şi s-a aruncat pe patul de campanie, unde imediat a părut 
că s-a scufundat într-un somn adânc. A rămas aşa ca mort, fără 
să mişte un muşchi, până la primele luciri ale dimineţii. În acest 
moment în palat au răsunat ecourile unui strigăt înspăimântător. 

Complotul 


— Asasini! Asasini! acesta era strigătul ce răsuna în vechiul 
palat. Din toate părţile alergau oamenii de serviciu. A apărut 
chiar viceregele, de-abia îmbrăcat şi cu totul înspăimântat. 
Printre strigăte se desluşea şi vocea fiicei sale. 

Trufaşul don Pizarre demonstra în această împrejurare 
neaşteptată că mai avea încă în el o inimă de tată. Voind s-o 
căsătorească pe Anita cu un om pe care ea nu-l iubea deloc, nu 
credea că trebuia să-i cedeze drepturile cuvenite, socotind că era 
în interesul fiicei sale să creadă că doar acest mariaj avea să-i 
asigure viitorul. 

El a dat o puternică lovitură în uşă, care era solid închisă. In 
sfârşit, din interior s-a întors în broască o cheie şi uşa s-a 
deschis. 

Viceregele a văzut-o pe fiica sa palidă de groază, în halatul de 
dimineaţă, cu lungul său păr căzut. Ea arătat cu degetul 
tremurând cumplitul spectacol din anticameră: pe nefericita 
femeie în patul său însângerat cu o rană larg deschisă la grumaz 
şi cele patru cadavre cu chipurile ciudat deghizate în călugări şi 
capete acoperite de glugi, cu orbitele mascate de nişte luciri 
fosforescente. 

— Vai tată! Vai tată! striga tânăra fată îngrozită, refugiindu-se 
în braţele viceregelui, care se dăduse înapoi înspăimântat. Ce 
lucru îngrozitor s-a petrecut aici în această noapte, fără să simt 
nimic! Am dormit totuşi un somn adânc! De îndată ce m-am 
trezit în această dimineaţă, am fost uimită că nu o aud pe 
cameristă mişcându-se prin încăpere, ea care de obicei era atât 
de matinala. Si am venit sa văd... Dumnezeule mare! Ce 
grozăvenie! Priveşte, tată! 

— Repede, cu toţi aici! Într-adevăr, n-ai observat nimic, Anita? 
... Cine sunt aceste fantome monstruoase? Şi ce au vrut să facă? 

Intrebări la care nu putea să răspundă nimeni! Când li s-au 
îndepărtat glugile şi halatele s-au descoperit patru oameni cu 
craniile zdrobite, toţi patru străini. Cel puţin, nimeni nu-i 
cunoştea. Şi într-adevăr, puternicele lovituri ce le crăpaseră 
capetele îi desfigurase atât, încât erau de nerecunoscut. Sub 
anteriele lor aveau îmbrăcămintea obişnuită a locuitorilor din 
Santo Domingo. La fiecare din ei s-a găsit câte un pumnal 
ascuţit, din care unul dupa aparente fusese folosit recent, căci 

lama îi era încă pătată de sânge proaspăt. Ce înseamnă toţi 
aceşti morţi? Cum fusese camerista înjunghiată? De unde vin 
aceşti patru străini? Care le era scopul? Cine îi lovise? Atâtea 
enigme de rezolvat! Toate ferestrele erau asigurate prin 
închizători speciale pe dinăuntru, în aşa fel că nimeni n-ar fi 
putut să intre, nici să scape pe această cale. De altfel, 
apartamentele Anitei se aflau la etajul superior, şi dedesubt în 
curte, se aflau posturile de gardă. Dacă cineva s-ar fi urcat sau 
coborât de-a lungul peretelui, santinelele l-ar fi observat. In ce 
priveşte singura uşă din coridor care permitea accesul în 
apartamentele nobilei domnişoare, Anita afirma că o găsise ca 
de obicei încuiată cu cheia. Aceasta era o cheie cu care se ştia că 
bătrâna cameristă încuia în fiecare seară uşa dinspre coridor şi 
era atârnată în cuiul de care o prindea întotdeauna. 

Se pierdeau în presupuneri de necrezut. Tot palatul era 
emoţionat. Servitorii răscoleau de zor toate apartamentele şi 
toate colţurile şi răsturnau de-a valma din pivniţă până în pod, 
cercetările lor rămânând fără rezultat. Indeosebi era cu neputinţă 
de înţeles cum misterioşii vizitatori pătrunseseră în apartamente 
tinerei domnişoare, închise cum erau şi fără ca să se găsească 
nici o urmă de fortare şi efractie. Şi chiar de s-ar fi explicat 
modalitatea acestei intrări, rămânea încă întrebarea cine îi ucise 
pe intruşi. Era de ajuns, reflectând, să-ţi dai seama că asemenea 
sinistrele fantome ce-ţi făceau pielea de găină chiar şi după 
moartea lor, uciseră pe o bătrână guvernantă. Cineva trebuie să-i 
fi surprins înainte ca ei să-şi continue nelegiuirea şi să-i fi lovit cu 
o moarte înfiorătoare şi fulgerătoare. 

Nu era de mirare că imediat s-a pus în discuţie că în acest 
tragic eveniment se amesteca supranaturalul. Indata în palatul 
viceregelui s-a vorbit de fantome şi de arătări. Staruia 
convingerea că în noaptea precedentă jucase un rol o putere 
magică. Altfel, cum se putea ca, în pofida tuturor cercetărilor şi 
al examinărilor, să nu se găsească nici un indiciu al vreunei 
deschideri şi ca în nici o parte a lambriurilor şi a pereţilor, 
meticulos cercetaţi, să nu se observe vreo spărtură? Singura 
persoană care ar fi putut da câteva informaţii, ciudatul soldat, 
cum era numit în garnizoană, a rămas de nepătruns şi îşi făcea 
datoria ca de obicei. Cu toate aceste, lui nu i-a scăpat după 
această noapte sângeroasă faptul că ofiţerul companiei sale îl 
observa, aruncându-i priviri crucişe de mai multe ori, în care se 
citea neîncredere şi în acelaşi timp, un lucru în plus: fără 
îndoială, îl bănuia pe Gonzalve că era amestecat în această 

aventură. Însă mai probabil era că se temea ca Gonzalve să nu 
facă o legătură cu persoana lui. In timp ce slujitorii şi funcţionarii 
palatului îşi făceau tot felul de ipoteze, în care duhul rău juca un 
rol în această afacere, şi chiar viceregele aproape că admitea 
intervenţia supranaturalului, exista totuşi o persoană care credea 
că totul se petrecuse în modul cel mai firesc şi că într-adevăr un 
duh rău era amestecat în această întâmplare şi inspirase 
acţiunile ticăloşilor. 

Această persoană, evident foarte inteleapta, era Anita, fiica 
viceregelui. Simtea că ea însăşi era aceea pe care o urmăreau 
cei patru spadasini necunoscuţi, şi că ei fuseseră introduşi la ea 
pentru a o ridica cu forţa. Instinctul său sigur de femeie îi spunea 
printre altele că sufletul complotului era un pretendent pe care-l 
respinsese nu demult în mod hotărât. 

Acest pretendent era un englez, guvernatorul din Kingston, din 
insula Jamaica. Era un tânăr de origine înaltă, însă desfrânat şi 
pierdut în datorii. Intr-o vizită pe care o făcuse la Santo Domingo, 
Sir Arthur Glendon, aşa se numea guvernatorul, o copleşise pe 
Anita cu atentii semnificative, pe care le-a încoronat în ardoarea 
lui vulcanică cu o declaraţie de dragoste destul de violentă, încât 
frumoasa Anita l-a concediat pe loc. Chiar şi viceregele informat 
de această comportare puţin discretă s-a indignat şi i-a dat de 
înţeles englezului că era mai bine să renunţe la vizită şi că ar 
face bine să părăsească Santo Domingo cât mai repede. 

Englezul s-a îndepărtat, însă jurând să se răzbune. Acest om 
cu noroc în dragoste, obişnuit să triumfe asupra celor mai rebele 
frumuseți, fierbea de mânie la gândul că cineva ar încerca să-i 
reziste. Şi Anita, care îl aprecia la reala lui valoare, se temea în 
secret ca el să nu urzească într-o zi vreun complot împotriva ei. 

Această fată avea o inteligenţă vie şi o perspicacitate puţin 
comună. Ea a început să facă o anchetă proprie asupra 
evenimentelor din îngrozitoarea noapte şi şi-a pus nişte întrebări 
care demonstrau că pornea de la un alt punct de vederea decât 
al oamenilor superstitiosi din anturajul său, potrivit căruia 
probleme trebuia să fie tratată cu explicaţii naturale. 

A început prin a se informa de numele soldatului care făcea de 
gardă în coridor, şi pentru a afla, s-a adresat fireşte ofițerului 
care comanda atunci compania de serviciu în palat. 

— Vai! Acest soldat ciudat este acela care nu are un ochi, 
alteţa voastră, a răspuns ofiţerul făcând o adâncă plecăciune, 
îndeosebi ca să-şi ascundă trecătoarea tulburare de pe faţă. Dar 
necioplitul n-a ascultat defel. Când am venit să ridic garda, el era 

destul de zăpăcit la postul său pe care i-l incredintasem, şi am 
rămas cu convingerea că dormise pe timpul serviciului, contrar 
regulilor şi ordinelor categorice. Insă n-am avut deloc dovezi 
convingătoare, aşa că nu l-am putut pedepsi. De altminteri, acest 
băiat nu-mi displace şi îşi îndeplineşte bine serviciul. 

Anita avea şi alte întrebări de pus, însă s-a abținut. Poate ca 
fusese neplăcut impresionată de privirea ciudată şi răutăcioasă a 
ofițerului. 

— Iti mulţumesc, a spus ea. Asta-i tot ce am vrut să ştiu. De 
altminteri, este foarte posibil ca cel de pază să nu fi auzit nimic. 
Intr-adevăr, postul sau este la oarecare depărtare de uşa 
apartamentelor mele. Hotărât lucru, trebuie să se renunţe la 
explicarea acestei crime atât de extraordinară si 
înspăimântătoare! 

Cu aceste cuvinte, Anita s-a îndepărtat. S-ar fi speriat dacă ar 
fi putut surprinde privirea amenințătoare cu care ofiţerul o 
urmărise cu obstinatie, până a pierdut-o din vedere. 

— Prima lovitură a eşuat, şi-a spus el apoi cu un rânjet 
sfidător. In asta s-a amestecat... diavolul. Diavolul... sau soldatul 
cu bandă neagră. Sunt aproape gata să cred în farmece. Însă 
asta-i o bănuială care te înşală. Ciudatul soldat poate şti mai 
multe decât vrea să spună! Totuşi, el a băut din bidonul meu şi 
trebuie să fi căzut într-un somn adânc. 

Anita a reintrat în apartamentele sale, care fireşte erau 
supravegheate mai sever ca niciodată. Cadavrele fuseseră 
ridicate şi din anticameră dispăruseră toate urmele crimei. 
Viceregele a cerut ca din acea seară să fie dublată paza de 
noapte din faţa apartamentelor fiicei sale. 

Odată ajunsă în apartament, Anita a chemat-o pe una din 
slujnicele sale, o fată şireată şi foarte îndemânatică. 

— Iti voi încredința o misiune, i-a spus cu voce joasă stăpâna 
sa, care mă va face să-ţi cunosc agerimea. Incearca să afli dacă 
soldatul Gonzalve este de santinelă în această noapte, la ce oră 
şi în ce loc al palatului. Insă informează-te în aşa fel încât 
comandantul companiei să nu afle nimic. Am motivele mele 
speciale să ţin seama de acest amănunt. 

Slujitoarea nu a fost mai puţin mirată că o nobilă domnişoară, 
cum era stăpâna sa, se interesa de un simplu soldat. Insă ea a 
făcut ceea ce i s-a spus să facă. Când s-a întors, a informat-o pe 
Anita că Gonzalve intra în serviciul de gardă în noaptea aceea, 
de la ora opt seara până la miezul nopţii, însă postul ce i se 
incredintase se afla în alt capăt al palatului, într-un turn vechi cu 

faţa spre mare. 

— lată informaţiile mele, a încheiat subreta. Cu siguranţă că 
alteţa voastră nu va merge în acel loc singuratic şi sumbru! _ 

— Vom vedea asta când vom ajunge acolo, a spus Anita. Insă 
deocamdată tăcere! Nimeni nu trebuie să afle un cuvânt despre 
toate acestea... 

Dacă comandantul companiei a doua îl supraveghea cu 
atenţie pe ciudatul soldat, şi Gonzalve la rândul său era mereu 
cu ochii pe el. Rareori îl pierdea din vedere pe superiorul său şi 
constata acum ceva ce-i dădea de gândit. Soldaţii care nu erau 
de pază aveau permisiunea să circule liber în curte şi pe 
bastioanele palatului. Mai mulţi soldaţi liberi jucau cărţi. 
Numeroşi alţii se dedicau dulcetei trândăviei, cea mai apreciată 
fiind să dormi buştean. Singur Gonzalve nu-şi permitea nici o 
odihnă. Il urmărea pe capitan ca o umbră, şi este nevoie s-o 
spunem, fără ştirea lui. In ziua aceea pe la amiază l-a văzut pe 
acest personaj, înconjurat de un mister pe care el voia să-l 
pătrundă, în vârful uni bastion, părând să contemple cu un aer 
indiferent oraşul şi marea. 

Gonzalve şi-a ales un loc de observare în vecinătate, unde să 
nu fie văzut de ofiţer, căruia îi putea observa toate mişcările. 
Deodată acesta a scos din buzunar o batistă albă şi a trecut-o de 
trei ori pe frunte, ca şi cum ar fi încercat să-şi şteargă sudoarea. 

Gonzalve şi-a îndreptat imediat privirea spre casutele ce 
dominau palatul şi care se întindeau până în port, formând oraşul 
de jos. Acolo jos, cineva a agitat şi el de trei ori ceva alb şi 
imediat s-a deschis o fereastră. 

— Vai! Vai! Un semnal, a murmurat Gonzalve. Mă aşteptam la 
asta. Se pune la cale un complot! In palat sunt nişte trădători şi 
unul dintre ei este ofiţerul. Dacă aceşti ticăloşi ar şti ce s-a 
întâmplat în noaptea trecută!... Insă le voi plăti cu vârf şi 
îndesat! Se află încă o uşă secretă pe care... 

Aceste ultime cuvinte s-au stins într-un murmur. Gonzalve şi-a 
părăsit ascunzătoarea şi a dispărut din nou după vechiul turn. 

Seara el s-a îndreptat la postul său. Ofiţerul şi-a făcut aproape 
imediat rondul şi şi-a reînnoit manifestările de prietenie, însă fără 
a-i oferi de băut. N-a mai revenit, şi Gonzalve a rămas singur în 
încăperea lugubră a acestui turn nelocuit. 

Ciudatul soldat a început să facă cei o sută de paşi cu un calm 
care nu era decât aparent. Era mereu pregătit, plimbându-şi 
privirile şi încordându-se la cel mai mic zgomot, într-o atitudine 
de apărare, căci se aştepta la un atac. 

Putea să fie ora zece, când deodată Gonzalve a perceput un 
zgomot destul de ciudat, care părea să se apropie încetişor. S-ar 
fi spus mai întâi că era un clipocit, apoi o alunecare şi în sfârşit 
un foşnet de îmbrăcăminte, însă de un fel diferit de cel auzit 
noaptea trecută pe coridor. 

Soldatul a fost imediat la postul său, într-un loc pe care şi-l 
alese de mai înainte, un fel de nişă ce-l adăpostea din spate. 
Tinea solid muscheta, gata să se servească de ea, fie ca să 
tragă, fie ca pe o maciuca, pentru lovit. Muşchii lui atletici se 
încordau, gata să-şi arate din plin forţa. Zgomotul venea acum 
chiar din turn. Lui Gonzalve i se părea că în acea încăpere din 
spatele lui, care fusese de multă vreme închisă, se găseau nişte 
fiinţe vii. El a auzit distinct că se trăgea cu oarecare greutate un 
zavor. 

Apoi în fata lui s-a deschis imediat, încetişor, o mica uşă, 
împinsă misterios şi invizibil. 


20 


Adversari primejdioşi 


Gonzalve a lăsat să-i cadă muscheta. Cine înainta spre el nu 
era un duşman: era o tânără femeie, cu o mantie uşoară 
aruncată pe umeri, cu privirea încântătoare aproape în întregime 
ascunsă sub preţioasa mantie dantelată. A recunoscut-o pe 
Anita, fiica viceregelui. Ea trebuia să fi venit prin palat până la 
turn, trecând prin numeroase apartamente goale şi escaladând o 
mulţime de coridoare întunecoase. Gonzalve a observat şi pe o 
altă femeie, evident o slujnică, care la un semn al stăpânei, a 
rămas în camera de alături. 

Anita s-a îndreptat direct spre Gonzalve, care s-a înclinat 
respectuos în faţa ei, însă fără nici o slugărnicie. Ochiul său liber 
a întâlnit deschis şi sincer privirea tinerei fete. 

— Eşti Gonzalve, i-a spus Anita cu voce joasă. Ai făcut de pază 
în noaptea trecută nu departe de camera mea? 

— Este adevărat, a răspuns pe scurt soldatul. Acolo am fost de 
santinelă. 

— Şi n-ai auzit nimic neobişnuit? a continuat Anita, fixând 
ochiul strălucitori de pe frumoasa faţă bărbătească a tânărului, a 
cărui banderolă nu-i schimba trăsăturile de nobleţe şi bravură. 

Soldatul a rămas nemişcat ca şi cum n-ar fi auzit, şi Anita 
părea că nu se aştepta la un răspuns. 

— Nu, nu spui nimic, s-a grăbit ea să adauge. Eşti incapabil să 
minţi. Te văd după figură. Ştii bine, mult prea bine ceea ce a fost 
şi în această privinţă am presentimentul că îţi datorez mult, că 
mi-ai salvat onoarea, care-mi este de mii de ori mai prețioasă 
decât viaţa... 

— S-a aflat şi un alt soldat de pază, în noaptea aceea, a reluat 
liniştit Gonzalve. Am fost trezit la miezul nopţii. 

— Acel om nu poate fi luat în calcul, a ripostat Anita. L-am 
văzut. Este un individ oarecare, nesemnificativ, un betiv, care nu 
ascunde nimic şi chiar spune că n-a auzit şi n-a văzut nimic. Insă 
tu eşti diferit. Eu sunt încă tânără. Am citit pe faţa ta că eşti un 
om care ştie să păstreze un secret. l-ai văzut pe misteriosii 
oameni care au asasinat-o pe cameristă. Nu am nici cea mai 
mică îndoială, cu toate că nu-mi explic cum a putut fi reînchisă 
uşa din coridor, cu cadavrele înăuntru. 

Gonzalve n-a răspuns nimic, însă tăcerea lui spunea multe. 
Ochii frumoasei domnişoare străluceau de admiraţie şi în acelaşi 

timp de recunoştinţă. Da, fiica viceregelui simţea bine că în 
momentul critic acest om curajos şi discret venise în ajutorul său. 
Insă ştia de asemenea că această gură energică, făcută să 
comande, nu va divulga defel secretul său. 

— Văd bine, a spus Anita după o tăcere lungă, că nu vrei să 
mă înşeli şi nu vrei să-mi povesteşti ceea ce ai făcut. Fii liniştit, 
voi şti şi eu să tac. Nu voi spune un cuvânt nimănui despre asta. 
Imi dau seama că am în faţa mea pe omul care m-a protejat, şi 
atunci când dormeam aş fi fost o pradă uşoară acestor răpitori. 
Şi adaug că mă socotesc de-acum înainte îndatorată faţă de tine, 
Gonzalve. Acum îţi spun simplu, mulţumesc! 

— Nu prea văd de ce alteţa voastră îmi mulţumeşte, a replicat 
tânărul, a cărui atitudine mândră a impresionat-o adânc pe 
seniorita. Sunt soldat, eram de pază şi nu mi-am făcut decât 
datoria. Asta-i tot ce pot să spun. 

— Şi asta-i destul pentru a mă convinge că nu m-am înşelat, a 
răspuns ea vioi. M-am informat deja asupra ta. Am primit discret 
informaţiile pe care am putut să le găsesc. Eşti un om deosebit şi 
nimeni nu te cunoaşte bine. Insă faţă de tine eu nu voi avea 
niciodată cea mai mică neîncredere. Şi acum adio, deoarece 
trebuie să plec, dacă se va ivi cândva cazul, vei vedea că nu vei 
avea de-a face cu o nerecunoscătoare! 

Incă o dată privirile li s-au încrucişat. Tânărul soldat a rămas 
nemişcat, ca o statuie de marmură, până ce tânăra fată a 
dispărut dincolo de uşă, auzindu-se imediat zăvorul tras. 
Gonzalve era din nou singur. Nu s-a lăsat defel adâncit în visările 
pe care o asemenea vizită putea destul de uşor să-i dea un motiv 
de plăcere şi măgulire. 

Nu se mândrea defel de dovada de distincţie şi încredere cei 
se arăta. Dimpotrivă, chipul i s-a întunecat. Şi-a dublat vigilenta. 
Şi un lucru ciudat, şi-a concentrat atenţia asupra părţii de sus a 
turnului, care devenea o ţintă a sa. A privit cu atenţie deasupra 
turnului, unde apărea confuz masa întunecată a schelăriei şi a 
acoperişului, loc în care ar fi putut, dacă ar fi fost mai multă 
lumină, să vadă terasa de dincolo de meterezele de pe culmea 
zidurilor. i 

Gonzalve părea să banuiasca o capcană. Isi tinea capul drept, 
ca să nu trădeze prin vreun gest interesul ce-l acorda la ceea ce 
se petrecea în partea superioară a turnului. El făcea cei o sută de 
paşi, se oprea, îşi relua mersul, cu aceeaşi înfăţişare indiferentă, 
ţinând în mâna dreaptă greaua sa muschetă ce-o purta cu 
aceeaşi uşurinţă ca pe un baston la plimbare. 

Linişte! Cine-i totuşi acolo sus?... Urechea fină a tânărului 
soldat a surprins un fâşâit uşor. Aceasta nu putea fi decât o 
pisică. Insă Gonzalve, cu iuteala gândului, şi-a ridicat braţele 
drept şi şi-a întins muscheta orizontal deasupra capului. 

Nu era prea târziu. Prin spaţiul de sus a trecut iute o umbră 
lungă şi subţire. Imediat s-a rostogolit cu un şuierat surd o fâşie 
de piele. Era un lasou, din acelea care se folosesc în America 
Centrală. Cureaua fusese aruncată cu o precizie într-adevăr 
minunată şi dacă Gonzalve n-ar fi avut prevederea să se acopere 
rapid cu muscheta, juvatul i-ar fi prins în mod fatal gâtul. Insă 
cureaua nu întâlnise decât lemnul şi ţeava muschetei şi a 
alunecat jos fără a prinde ceva. Lasoul s-a întors totuşi în gol de 
unde venise, ridicat de o mână nevăzută prin întunericul opac al 
nopţii. 

— Nu m-a prins! a şoptit Gonzalve. Dacă nu-mi apăram capul 
cu arma, acum atârnam gâtuit între cer şi pământ. Dar adversarii 
mei n-au ţinut seama de oaspetele lor. Evident că nu ştiu încă cu 
cine au de-a face. In tot cazul, trebuie să mă aştept la o nouă 
agresiune din partea lor. Am avut mare dreptate când am 
presupus că ticăloşii cărora le-am zdrobit craniile în noaptea 
trecută nu erau decât nişte instrumente. Aveau în spatele lor un 
instigator pe care nu-l cunosc încă. Bănuiesc că eu sunt cel care 
le-am zădărnicit sinistrul complot şi vor să mă suprime. 

Gonzalve abia îşi murmurase în sine aceste cuvinte, că şi-a 
pus muscheta în aceeaşi poziţie ca şi înainte. Intr-adevar, în 
acelaşi moment a căzut din nou, cu vâjâit uşor primejdiosul 
lasou, care de această dată a apucat muscheta de ţeavă. Cel ce 
arunca de sus, el şi complicii lui, căci trebuia să fie mai mulţi, 
credea că îl prinseseră pe soldat. S-a tras cu o putere ce putea 
să ridice o navă la edec cu cureaua. Insă soldatul de jos nu se 
clintea. Cu cele două mâini crispate pe ţeava muschetei sale, 
trăgea şi el, în sens invers şi se ţinea bine, ferm ca o stâncă. 
Deodată s-a auzit o uşoară pocnitură seacă, crac! Era cureaua, 
care supusă unei forţe violente s-a rupt în două. Un altul ar fi fost 
zdruncinat când a cedat cureaua, dar Gonzalve a rămas în 
picioare. Abia dacă şi-a îndoit genunchii, şi a desprins nodul de 
pe ţeava muschetei, aruncând capătul lasoului într-un colt. De ce 
n-a tras soldatul? Toate santinelele s-ar fi culcat imediat la 
pământ şi ar fi tras la întâmplare spre înaltul turnului. Insă 
Gonzalve îşi păstra încărcătura pentru vreun alt caz, poate mai 
primejdios. El s-a aruncat pe loc îndărăt, sub o grindă, de unde 
putea să se ferească de lasouri. Acolo sus se auzea un mers de 

colo-colo, şi un foşnet rapid, de parcă cineva s-ar fi îndepărtat în 
grabă. Apoi totul s-a scufundat în tăcere, în timp ce tânărul 
soldat nu înceta să stea la pândă cu ochii şi cu urechile. Nu 
surprindea nici cel mai mic zgomot, însă presupunea că foarte 
aproape de acolo îl supravegheau nişte duşmani necunoscuţi, 
voind să scape de el cu orice preţ. 

Agresiunea de sus nu s-a mai repetat. Misterioşii complotişti 
ce urmăreau să-l înlăture pe Gonzalve trebuie să-şi fi dat seama 
de zadarnica lor întreprindere în faţa abilității tânărului. Fara 
îndoială că-şi chemaseră şi alţi complici din vecinătate. 

Continua să domnească liniştea, o linişte care precede 
furtuna, şi-a zis Gonzalve, care acum nu pierdea din vedere un 
loc care-i devenise suspect, pe peretele din faţă. De acolo, s-a 
gândit el, trebuie să observe cineva, din spatele unei uşi ce se 
deschidea într-o magazie. 

Intr-adevar, nu era de temut o împuşcătură din partea lor, 
care ar fi dat alarma în palat. Dar fără îndoială că se mai aflau 
vreo alti câţiva tipari pe stânci cu vreo viclenie infernală care să-i 
aducă pierzania. 

Trecerea pe unde umbla santinela era luminată cu o singură 
lampă cu ulei, fumegândă şi palidă, suspendată de tavan. In asa 
fel încât uşa magaziei, cu toate că nu era prea departe de el, 
rămânea în penumbra. Putin mai sus de mijlocul uşii se afla o 
ferestruică, cum se vede încă adesea la uşile de acest fel, pentru 
ventilaţie sau supraveghere. Prin acea deschidere, ce putea uşor 
să fie trădătoare, şi pe care Gonzalve n-o scăpa din ochi, i se 
părea că-l pândea cineva. 

In tot cazul, uşa era evident închisă. Dar îşi spunea să nu 
renunţe s-o observe şi dacă se deschidea, să aibă vreme să 
acţioneze în consecinţă. Procedase foarte bine. Deodată 
Gonzalve a făcut un salt într-o parte, un salt de panteră, cu 
iuţeala vântului, şi în mai putin de o fracțiune de secundă ar fi 
fost prea târziu. In locul ce-l părăsise, ceva s-a lovit de perete cu 
o vibraţie şi un sunet de spart. Dintr-un salt oblic, Gonzalve a 
trecut pasajul şi a ajuns în dreptul uşii suspecte, foarte aproape, 
dar fără să fie atins. De acolo a observat pe locul unde se aflase 
mai înainte, o săgeată, o săgeată lungă şi roşie, ca acelea de 
care se servesc indigenii din insule. Vârful lung şi ascuţit se 
rupsese când nimerise în perete. 

— Foarte bine gândită şi asta! a şoptit din nou Gonzalve. Mai 
întâi lasoul şi apoi săgeata indiană otrăvită! Excelentă imaginaţie 
ca să fiu şters pe tăcute din rândul celor vii. Din fericire m-am 

păzit şi de altfel mi-am dat mai bine seama, mai mult decât îşi 
imaginau aceşti netrebnici. lată-mă din nou scăpat. Voi rămâne 
aici sprijinit de perete şi sunt curios să văd noua lor şiretenie pe 
care o vor folosi. A 

Gonzalve se astepta la noi capcane si atacuri. Insa fie ca 
conspiratorii socoteau pozitia lui actuala de neatins, fie ca 
încercau să-şi schimbe intenţiile, amânându-şi planurile, nu s-a 
mai petrecut nimic anormal până la miezul nopţii, momentul în 
care Gonzalve a auzit paşii celor care veneau să ridice garda. El 
s-a întors grăbit la postul său, fără ca în prealabil să nu ia 
săgeata, pe care a rupt-o încet şi a făcut-o bucăţi, ca şi vârful 
zdrobit, pe care le-a înfăşurat prudent în batistă. 

Şi-a pus muscheta în poziţie regulamentară când au apărut 
santinelele de schimb sub conducerea ofițerului care-l suspecta 
atât pe Gonzalve. 

Soldatul se afla acolo indiferent. El a observat nu fără plăcere 
înfăţişarea descumpănită a ofițerului, care nu-şi putea crede 
ochilor. 

— Vai! Vai! Se aştepta probabil să găsească în faţa lui un 
cadavru, se gândea tânărul. De-acum înainte, acest război este 
declarat deschis. Nu mai trebuie să închid ochii dacă vreau să 
supraviețuiesc aici. Insă n-are importanţă, nu mai este necesar. 
Am aflat ceea ce voiam şi planul mi-a reuşit. Chiar acei ticalosi 
mi-au indicat drumul secret ce duce în palat. Vai! Când vor 
constata că datorită propriilor lor greşeli, cu ajutorul şi împotriva 
intrigilor lor, mi-am îndeplinit scopurile, sper că vor înnebuni de 
turbare şi disperare. 

— Totul a fost bine? a întrebat şeful, care îşi retinea cu greu 
necazul şi părea gata să-l mănânce de viu pe soldat. 

— Totul a fost bine, a răspuns Gonzalve fără a se clinti. 

— Deci nimic extraordinar, absolut nimic? a repetat maşinal 
ofiţerul. 

— Nimic decât am spus, a repetat cu răceală soldatul. Totul a 
fost calm. Nimic n-a tulburat ordinea şi liniştea. 

Ofiţerul şi-a încleştat pumnii, însă s-a stăpânit imediat şi s-a 
ocupat de instalarea noii santinele. 

Gonzalve s-a întors cu ceilalţi soldaţi în sala de gardă. S-a 
lungit pe patul de campanie şi a simulat închiderea pleoapelor, 
însă fără să înceteze o secundă să-l observe pe comandant, în 
acelaşi timp neîncrezător şi suspect. Acesta s-a ridicat de mai 
multe ori de pe locul său ca să se apropie de Gonzalve. Fără 
îndoială voia să fie sigur că dormea. Insă nu se apropiase prea 

bine de patul de campanie, că tânărul soldat a deschis ostentativ 
ochiul. Şi asta a părut să-l scoată din sărite pe ofiţer. Se gândea 
să dea vreo lovitură chiar în sala de gardă? Asta ar fi fost foarte 
riscant faţă de ceilalţi soldaţi ce se aflau acolo. Orice era, 
Gonzalve n-a renunţat la vigilenta sa nici când a văzut că ofiţerul 
părăsea sala. In pragul uşii, şeful s-a întors încă o dată. Din 
pupile îi ţâşneau flăcări diabolice. Nu mai exista nici o îndoială. 
Pentru de acest om, Gonzalve era de prisos în lume. Tânărul 
soldat a avut impresia că acest nedemn ofiţer rumega o nouă 
viclenie infernală şi credea că găsise un mijloc sigur ca să-l facă 
să dispară. 

Trădarea 


Era spre dimineaţă, pe la ora trei. Ziua începea să mijească, 
când ofiţerul comandant al serviciului de noapte a părăsit palatul 
şi s-a îndreptat spre oraş, printr-o amestecătură de căsuțe ce 
duceau spre port. 

Asta nu era defel de mirare. Căpitanul îşi avea locuinţa în oraş 
şi era liber până la prânz. Deodată şi-a schimbat drumul şi a 
dispărut într-o stradă mică şi îngustă. S-a oprit o clipă ca să 
asculte. Fiind totul liniştit, a scos o cheie şi a deschis cu atenţie 
uşa de la intrarea unei căsuțe, după aparenţă destul de veche. A 
urcat poticnindu-se un fel de scară necioplită, şi ajuns într-o 
încăpere de sus, a împins o uşă care a cedat imediat. La lumina 
unei lumânări s-a putut întrevedea un bărbat tânăr, înalt, ale 
cărui trăsături destul de frumoase erau vizibil vestejite de 
dezmat. 

Ofiţerul s-a înclinat adânc, de parcă ar fi avut în fata chiar pe 
viceregele. 

— Ei bine! In ce stadiu ne aflăm? a întrebat străinul cu 
nerăbdare, pe un ton chiar violent. Aşa îţi ţii făgăduielile, escroc, 
înşelător ce eşti? Stau aici ca pe cărbuni aprinşi. Dorinţa mea 
trebuia să se realizeze încă în noaptea trecută şi acum este 
nevoie de luat totul de la capăt! 

— Excelenţa voastră n-a observat astăzi semnalul meu? a 
întrebat umil ofiţerul, cu totul descumpănit. 

— Ba da, am văzut bine semnalul tău, a spus omul pe un ton 
arogant de stăpân. Era obişnuita invitaţie la răbdare. Insă mi-am 
pierdut cu totul această răbdare şi încrederea. De-abia am închis 
un ochi astă-noapte. Să vedem! Explică-mi cum s-au petrecut 
lucrurile în aceste două tentative. Prima dată patru din cei mai 
buni Slujitori ai mei şi-au găsit aici moartea! Vreau să ştiu cum s- 
a putut întâmpla! 

Ofiţerul a dat din umeri cu un aer consternat. 

— Excelenţă, a început el, cred că într-asta s-a amestecat 
diavolul. Am pregătit totul cum am putut mai bine. Oamenii 
voştri au pătruns în palat prin trecerea secretă, pe care am 
descoperit-o din întâmplare şi pe care sunt singurul ce o 
cunoaşte. Am crezut că am adormit pe soldatul prin faţa căruia ei 
au trebuit să treacă. El a băut cu lăcomie băutura somniferă pe 
care i-am dat-o, lichid care trebuia să-şi facă efectul. Şi de fapt, 

când am ridicat paza, l-am găsit în aşa fel încât mi-a fost destul 
de greu să-l trezesc. Până aici totul se explică în chip firesc. Insă 
iată unde nu înţeleg nimic. Întrucât nu puteam să mă amestec în 
această afacere, am înmânat oamenilor voştri cheia care 
deschidea uşa apartamentelor frumoasei Anita. Ei au intrat 
înăuntru cum trebuie şi Rodrigue, cum s-a convenit, a înjunghiat- 
o pe dădacă. A fost găsită moartă în patul său. Insă ceea ce-i 
straniu aici, este că alături de ea zăceau patru oameni cu craniile 
zdrobite. Şi un lucru şi mai de neexplicat, uşa era închisă ca şi 
cum nu s-ar fi petrecut nimic. Cheia falsă dispăruse şi sunt pe 
deplin sigur că ea n-a fost găsită de nimeni. Mi-am îndreptat 
imediat suspiciunea asupra soldatului care era de gardă, un om 
ciudat, care nu are decât un ochi, însă care de altminteri este un 
soldat excelent. Nu mai am încredere în acest om şi credcăela 
jucat cu această ocazie un rol dublu şi ar putea să lămurească 
misterul dacă ar vrea. Această bănuială este suficientă ca să mă 
hotărască să-l fac să dispară şi cineva dintre oamenii voştri s-a 
ocupat activ să-l suprime în această noapte, în timp ce era de 
santinelă într-un turn vechi, însă fără nici un rezultat bun. S-a 
încercat să i se prindă grumazul într-un lasou, dar descurcaretul 
a zădărnicit lovitura. A scăpat de asemenea şi de o săgeată 
otrăvită, care a fost trimisă dintr-o ferestruică a uşii. Şi pe 
deasupra, în loc să dea alarma, a păstrat cu grijă tăcerea şi mi-a 
declarat apoi că nu a fost tulburată ordinea. Nu-i aşa, Sir Arthur, 
că toate acestea sunt mai mult decât suspecte? 

Din ultimele cuvinte ale ofițerului trădător se vedea ca 
pretendentul respins de către frumoasa Anita locuia în secret la 
Santo Domingo. Acesta era guvernatorul englez din Kingston, 
acel libertin care jurase să se răzbune pentru disprețul pe care i-l 
arătase fiica viceregelui, acest om care nu avea ca regulă decât 
pasiunile sale. El se stabilise in insulă sub o deghizare, corupsese 
un ofiţer din gardă şi făcea totul ca tânăra fată să cadă în 
puterea lui. 

— Imi trebuie Anita, nu mă interesează cum! a strigat Glendon 
mânios. Voi înfrânge orgoliul ei şi îngâmfatul vicerege se va 
socoti satisfăcut dacă îi voi întinde mâna fiicei sale, după ce o voi 
ridica. Insă bătrânul avar va trebui să sacrifice o bună parte din 
averea pe care o deţine în pivnițele lui. Nu voi consimti să fac din 
Anita o soţie legitimă, decât dacă îmi va da o dotă regală. 

— Şi soldatul, a sugerat ofiţerul, piatra ce ne împiedică? 

— Trebuie să scăpăm de acest intrus! a răspuns englezul cu 
un aer sinistru. Mai am aici destui oameni devotați. li voi trimite 

la palat pe drumul secret şi vor face dreptate pe loc. 

— Nu, senioria voastră, nu face asta, a spus grăbit trădătorul. 
Ar însemna o stângăcie. Am un plan cu totul diferit, care oferă 
mai mare garanţie de succes. Viceregele este foarte bănuitor. 
După ciudatele evenimente din cealaltă noapte, el se va crede 
înconjurat de conspiratori. Nu-mi va fi greu, să aranjez în aşa fel 
lucrurile, încât Gonzalve să fie luat drept sufletul unui complot şi 
astfel, afacerea va fi repede reglată. 

— Nu, a răspuns Sir Arthur clătinând din cap. Combinația ta ar 
putea să nu reuşească, şi în tot cazul, s-ar tărăgăna şi lungi. 
Vreau să meargă repede şi să ajungem la capăt chiar în această 
noapte. Aranjează în aşa fel ca să fii de serviciu chiar din această 
seară la palat şi pune-l acolo de santinelă. Insă fii atent ca 
muscheta lui să nu poată trage. 

— Fie! Şi după aceea? a obiectat din nou ofiţerul. Cum ne vom 
introduce în apartamentele senioritei? Cheia falsă a dispărut şi 
postul este dublu. La nevoie pot să rezolv şi această din urmă 
dificultate. Să nu-l pun acolo, în pofida ordinelor, decât pe 
Gonzalve, care odată mort, nu va mai spune nimic. Insă cheia, 
blestemata de cheie!... 

Sir Arthur Glendon se plimba în lung şi în lat prin încăpere 
adunându-şi gândurile. 

— Ascultă, a spus el în sfârşit. După tot ce mi-ai povestit, 
acest soldat este un om foarte primejdios. Rezultă sigur din 
incidentele petrecute, cel cu cei patru servitori ai mei doborati, 
tu mi-ai spus deja. Insă văd cum s-au petrecut lucrurile. Soldatul 
tău n-a făcut decât să pară că bea din plosca ta, şi a simulat o 
somnolenta care nu-i defel dovedită. El s-a furişat cu pas de lup 
în spatele celor patru oameni, care fireşte lăsaseră uşa deschisă. 
S-a aruncat asupra lor pe neaşteptate, în momentul când uciseră 
pe doică şi cu câteva lovituri de pat de muschetă bine aplicate 
le-a zdrobit craniile, fără ca ei să aibă timp să-şi dea seama. Apoi 
s-a retras închizând uşa şi ascunzând cheia. Garantez că această 
cheie se găseşte asupra lui! 

— Asta-i mai mult decât probabil, senioria voastră, a exclamat 
ofiţerul, uimit de această reconstituire lucidă a scenei omorurilor. 
Şi sunt un mare imbecil că nu m-am gândit mai devreme la asta. 
Însă voi avea grijă. Mă voi întoarce la palat imediat pentru a 
lămuri chestiunea. A mai rămas un lucru pe care nu mi-l explic. 
De ce diavolul de soldat nu a dat alarma după ce a doborât pe 
servitorii senioriei voastre? Era un mijloc garantat de a se pune 
în valoare. 

— Avea fără îndoială motivele sale, a reluat englezul gânditor. 
Dacă a păstrat tăcerea, cu siguranţă că nu putea face altfel. De 
ce? O vom afla poate curând. 

— Foarte bine, excelența voastră! a exclamat ofiţerul. Am o 
idee. Restul zilei compania mea este liberă. Imi voi trimite 
oamenii să facă baie în golf. In timp ce se vor zbengui, eu voi 
scotoci uniforma soldatului nostru. Doar eu am făcut cheia falsă. 
O voi recunoaşte deci cu uşurinţă. Aşteaptă ştirile mele. În tot 
cazul, acest Gonzalve o va încurca chiar în această noapte, pe 
timpul serviciului de santinelă. Voi avea grijă ca în prealabil să-i 
fac muscheta cu totul inofensivă. 

Câteva minute după aceea, cei doi conspiratori s-au despărţit. 
Ofiţerul s-a îndreptat spre domiciliu. Unde s-a odihnit puţin. 

Spre ora nouă s-a întors în cazarmă, unde a ordonat 
companiei să meargă la baie. 

Fireşte, soldaţii n-au aşteptat să li se spună de două ori. Lao 
jumătate de oră după aceea, flăcăii se zbăteau în apă în toate 
părţile, mai ales Gonzalve, care se remarca prin dibăcia unui bun 
înotător, aruncându-se şi reapărând din apă la mare distanţă, ca 
un marsuin. 

Ofiţerul ştia că Gonzalve, de fiecare dată când mergea la baie, 
se îndepărta foarte mult spre largul mării până la nişte insulițe 
împrăştiate la intrarea in golf. Aceasta a făcut-o şi de această 
dată. A fost văzut tăind rapid valurile cu puternicele lui membre 
şi ajuns la una din insulițe, s-a urcat pe uscat şi a dispărut într-un 
tufiş, potrivit obiceiului, ca pentru a se odihni câteva clipe. 

Insă nimeni nu se neliniştea şi nu vedea ceea ce făcea el în 
realitate. Dar fluieratului înăbuşit pe care l-a dat el a fost auzit şi 
i s-a răspuns imediat cu un semnal asemănător. Tufişurile dese îl 
fereau. Aici s-au auzit nişte şoapte care au durat câteva minute 
şi curând Gonzalve a reveni la locul din port unde se scăldau 
soldaţii în apă. 

Ofiţerul se afla mereu acolo neavând nicidecum aerul că se 
preocupă de Gonzalve. El n-a spus nici un cuvânt şi şi-a readus 
compania la locul de cazare. 

Spre seară, comandantul companiei a doua a revenit în grabă 
la căsuţa de pe mica straduta din port. 

— Într-adevăr, aşa cum am spus şi cum m-am gândit, senioria 
voastră, a bâlbâit el de-abia răsuflând. El avea cheia. Am găsit-o 
în uniforma lui. Era ascunsă îndemânatic între stofă si 
căptuşeală! El este deci cel care a luat cheia, şi prin urmare, cu 
siguranţă că tot el i-a ucis pe cei patru. 

— Însă presupun că nu i-ai lăsat această cheie? a întrebat Sir 
Arthur, cu îngrijorare. 

— Nici o teamă! a rânjit ofiţerul. Fireşte că n-am uitat s-o iau. 
Dar am înlocuit-o cu o altă cheie, la fel ca mărime şi ca formă, ce 
o aveam cu totul întâmplător asupra mea, pe care am pus-o în 
veston, la locul ei cu grijă. Apropo de Gonzalve, mi-am reamintit 
că acesta este un înotător excelent şi rămâne de obicei o 
jumătate de oră în apă. Eu am dat lovitura în acest timp. lată 
cheia, excelența voastră. Intalneste-i pe oamenii voştri şi în 
această noapte să-i însoţească, fireşte, de preferinţă chiar 
excelența voastră, prin pasajul secret care duce din port până la 
palat. O veţi putea lua pe frumoasa Anita. In ce-l priveşte pe 
Gonzalve, răspund eu de asta! Nu va putea să dea alarma cu 
muscheta lui. Va fi repede domolit şi expediat! 

O noapte îngrozitoare 


Noaptea s-a lăsat brusc şi compania a doua a fost din nou de 
serviciu în noaptea aceea. 

În momentul instalării  santinelelor şi  încredinţării 
consemnelor, căpitanul i-a spus lui Gonzalve, pe un ton scurt, 
însă nu nepoliticos: 

— Vei intra de santinelă de la ora opt până la miezul nopţii în 
faţa apartamentelor fiicei viceregelui. Acesta-i un post de 
încredere. De altfel, este dublat de către altul. Insă camaradul 
tău va fi instalat puţin mai departe pe coridor, pentru orice 
eventualitate neobişnuită, ceea ce-i puţin probabil. 

Fără să aştepte răspunsul, ofiţerul s-a întors şi s-a îndepărtat 
cu un surâs perfid pe buze. 

Gonzalve şi un alt soldat, un om destul de greoi si 
nesemnificativ, s-au văzut deci instalaţi în postul cel mai 
important, cel care prezenta cele mai mari primejdii şi 
răspunderi. Camaradul lui Gonzalve a fost instalat mai încolo, 
dincolo de cotul ce-l înscria coridorul, într-un loc unde cele două 
santinele nu puteau să se vadă. Gonzalve îşi avea locul în 
vecinătatea imediată a uşii, a cărei cheie credea că o are asupra 
lui. 

De îndată cei doi s-au trezit singuri. Gonzalve a auzit mai întâi 
pe colegul său umblând încolo şi încoace cu paşi măsuraţi, apoi 
s-a oprit după un moment. Apoi a surprins un zgomot de alt gen. 
Venea rapid din curba pasajului şi l-a văzut pe camaradul său 
ghemuit, cu capul sprijinit de perete, sforăind zgomotos. 

— Am presimtit aceasta, a murmurat Gonzalve întorcându-se 
într-o clipă la locul său. Mi se mai pregăteşte o gâlceavă. Insă voi 
lua şi eu imediat măsurile ce se impun. Cu siguranţă că tovarăşul 
meu a fost adormit, cum a încercat căpitanul să procedeze şi cu 
mine. Atenţie! Nu va trece mult şi-l voi vedea că se reîntoarce. 

Apartamentele locuite de Anita se găseau într-o parte puţin 
mai retrasă a palatului. 

O impuscatura era suficient de puternică ca să se dea alarma 
de la un capăt la altul al palatului, însă strigătele ar fi fost 
zadarnice în aceste galerii lungi şi cu siguranţă că pe asta se 
bizuia trădătorul vândut lui Arthur Glendon. 

Deocamdată totul era calm. Gonzalve îşi ţinea privirea fixată 
pe singura uşă, la doi paşi de el, care se deschidea în 

apartamentul senioritei. 

A sunat ora unsprezece, când lui Gonzalve i s-a părut că 
surprinde un zgomot ciudat, pe care-l mai auzise cândva, un 
scartait de uşă rămasă multă vreme închisă. 

— Vai, vai! Vin, a murmurat el. Cred că sunt ai mei! Totuşi, nu- 
i prea devreme? Să fie oare alţii? In caz de nevoie extremă voi da 
alarma cu o împuşcătură, ceea ce ar fi contrar planurilor mele. 
De-abia îşi terminase Gonzalve meditaţia, că pe coridor au 
apărut o mulţime de siluete negre, nişte oameni înarmaţi cu săbii 
şi spade. Erau vreo douăzeci, care înaintau în tăcere, evident 
gata pentru cele mai crâncene violenţe. Gonzalve a pus la umăr 
muscheta şi a tras asupra primului asaltator care-şi vântura 
sabia. Dar arma nu funcţiona. In acelaşi moment, sabia 
banditului s-a lăsat asupra lui. Insă plin de prezenţă de spirit, 
Gonzalve a parat lovitura cu muscheta, care a făcut să zboare 
lama sclipitoare. Acesta era un atacator mai puţin de temut. Insă 
ceilalţi s-au năpustit ca să-l înconjoare pe soldat, singur 
împotriva a douăzeci. 

— Haide! Tăbărâţi peste el! a strigat din spatele grupului un 
om înalt de statură, ce purta o manta neagră uşoară aruncată pe 
umeri si a cărui fata era mascată. Repede, terminati cu el! 
Trebuie s-o ridicăm imediat pe fată. Corabia ne aşteaptă în golf. 
Daţi-i drumul, rapid, sfarsiti cu acest om! 

Cei douăzeci de duşmani care-l asaltau pe Gonzalve cu 
siguranta ca nu erau oamenii palatului, cu toate ca soldatul 
credea că-l zăreşte mai în spate pe şeful gărzii. Erau nişte indivizi 
blonzi, evident nişte englezi. Aceştia se repezeau cu furie şi 
totuşi tânărul se gândea să-i doboare într-o clipită. Nu-i 
rămăsese decât muscheta, cu care nu putea trage. Cu toate 
acestea, el le opunea o rezistenţă la care atacatorii erau departe 
să se aştepte. 

Cu o iuteala fulgerătoare, Gonzalve s-a rezemat de uşă, a 
apucat muscheta de ţeavă şi a aplicat nişte lovituri atât de 
puternice, încât haita asaltatorilor a rămas şovăitoare. 

— Continuati să-l loviți pe individul, striga din spate o voce 
binecunoscută. Nu vei mai lovi multă vreme. 

Trebuia ca trădătorul să se fi crezut sigur de succes, ca să se 
demaste astfel şi să-i arunce lui Gonzalve această ameninţare. 
Au răsunat un pocnet şi un scrâşnet şi patul muschetei, care a 
întâlnit o sabie, s-a rupt şi a căzut jos. Acum Gonzalve nu ţinea în 
mâini decât ţeava, căpitanul având grijă să-i facă arma 
nefolositoare, chiar şi ca o măciucă. 

De-acum înainte totul părea pierdut pentru tânărul soldat. Ce 
putea să facă cu acest fragment de muschetă, împotriva a 
douăzeci de duşmani voinici şi hotărâți, care văzându-l 
dezarmat, îl atacau cu o şi mai mare îndârjire. 

Deodată Gonzalve s-a simţit atins la umărul stâng şi i-a tasnit 
sângele. O altă lovitură i-a produs o tăietură sângeroasă la mâna 
stângă. Insă aceste răni păreau să-l întărâte şi mai mult în luptă. 

Vai! El se bătea cu disperare şi la urma urmei asta nu-i servea 
la nimic. Trebuia s-o sfârşească ucis. S-au ridicat deodată vreo 
douăsprezece lame, gata să-l străpungă. Acesta a fost momentul 
suprem, când Gonzalve a văzut strălucind steaua lui salvatoare. 
Ca prin minune în spatele său s-a deschis uşa, şi dinăuntru s-a 
ivit o apariţie de nesperat: în prag se înălța o siluetă albă, o fata 
frumoasă cu un păr lung despletit. Şi în aceeaşi clipă când cădea 
lovitura mortală, frumoasa adolescentă, cu un efort de care 
aceste braţe delicate nu păreau capabile, soldatul a fost tras în 
anticameră. 

Gonzalve, smuls brusc îndărăt, s-a clătinat. Curajoasa fată a 
împins violent uşa şi a încuiat-o de două ori, în timp ce siniştrii 
navalitori de afară au rămas buimaci. 

— In felul acesta îmi plătesc datoria celui care mi-a salvat 
onoarea, a spus fiica viceregelui cu o voce tremurătoare. M-ai 
scăpat dăunezi. Astăzi eu te scap la rândul meu. Dolores, Juanita, 
a strigat ea, cereti ajutor cu toată puterea voastră! Strigati pe 
fereastră! Mă ameninţă o mare primejdie. 

Acest strigăt de ajutor se adresa slujitoarelor, care din camera 
vecină, alergau spre ea speriate de tot. Insă abia s-au 
apropiaseră acestea de ferestre, că s-a auzit de afară o cheie 
introdusă în broască. 

— Dumnezeule mare! a murmurat Anita albă de tot. Mizerabilii 
intră aici! Repede! Urmează-mă repede, repede! Te voi ascunde 
în apartamentul meu. 4 

L-a prins de brat pe tânărul soldat ca să-l tragă dupa ea. Insă 
acesta s-a desprins şi a refuzat să se clintească din loc. 

— Eu să fug din fata unor asemenea bandiți! a strigat el 
fierbând de indignare. Niciodată, chiar de mi-aş găsi aici 
moartea! Nu voi da înapoi nici un pas. Vai! Miseii! Vai! Ce n-aş da 
să am acum minunata mea sabie! 

Uşa a fost împinsă atât de violent, încât primul invadator, un 
adevărat colos, a fost împins peste prag şi proiectat, clătinându- 
se, în interior. Omul ţinea în mână o sabie mare, cu care se 
gândea să-l lovească pe Gonzalve. Dar o lovitură cu greaua 

ţeavă a muschetei l-a doborât, şi acesta s-a rostogolit cu un 
strigăt surd la picioarele Anitei. Gonzalve i-a ridicat rapid sabia, 
pe care a învârtit-o fulgerător. 

— Apropiati-va acum, laşilor, a strigat el clocotind de o mânie 
fără margini. 

— Terminaţi cu el! a mai strigat omul mascat. Trageti cu 
pistoalele! Nu vă mai temeti că se va da alarma! Veţi mai avea 
vreme să ajungeţi în pasajul secret şi să vă imbarcati. Am nevoie 
de ea! Tineti-va bine! 

— Dumnezeule din cer! a strigat Anita pălind brusc. Cunosc 
această voce. Acesta este Sir Arthur Glendon. Ajutor, ajutor, tată! 

Unul din englezi a sărit în faţă, cu câte un pistol în fiecare 
mână. Gonzalve i-a zburat unul din ele cu o lovitură formidabilă 
de pumn, însă englezul ameninţa cu celălalt pieptul tânărului 
soldat. Acesta însă l-a respins cu o lovitură de picior aplicată în 
pântece. Dar zadarnic! Au apărut alte pistoale şi se termina cu 
Gonzalve... când deodată... atenţie! Ce însemna larma ce venea 
din fundul coridorului? Zgomotul se apropia crescând, zarva 
sporea. Atacatorii şovăiau şi priveau îndărătul lor... 

— Ura! lată-ne! strigau nişte voci vijelioase. Fiţi gata, 
camarazi! S-a dezlantuit diavolul! Ne vom bate aici. Căpitanul nu 
trebuie să fie departe. Căpitane, unde eşti? lată-ne pe noi, 
oamenii de sub pavilionul negru! 

— Inapoi, voi cei de aici, slujitori josnici! a tunat Gonzalve cu 
vocea sa dominatoare, smulgându-şi banderola de la ochi. Acum 
mă recunoasteti? Cel din fata voastră şi care vă bate, nu este 
Gonzalve. Acesta-i căpitanul Morgan, ticăloşi mizerabili, răpitori 
de fete! Şi de afară sosesc oamenii mei, pe aceeaşi trecere 
subterană pe care am descoperit-o după voi! 

Acest moment de şovăială l-a salvat pe Morgan. Englezii au 
trebuit să facă fata unui val tot mai mare de pirați. Au încercat să 
se apere, însă au fost exterminați până la ultimul. 

— Opriţi! Opriti! a strigat dintr-o data Morgan. li păstrez pe cei 
doi mizerabili ca prizonieri. Unde este Andre? 

— lată-mă, căpitane, sunt aici! a răspuns vocea bătrânului si 
credinciosului servitor. Asta-i o aruncatura de navod foarte 
reuşită. Avem trei sute de oameni pe corabie, gata să susţină ce 
ne vei cere. Şi am adus cu mine încă cinci sute. Avem cu ce să 
facem faţă în palat la întreaga garnizoană a oraşului. Pariez că în 
câteva minute viceregele va fi prizonierul nostru, iar compania 
de gardă a palatului nu va avea vreme nici să dea alarma! 

Morgan s-a întors şi a văzut-o pe Anita palidă ca un mort, 

îngenuncheată îndărătul lui. 

— Fii fără grijă, nobilă fată, i-a spus marele flibustier. Sunt un 
şef de corsari, însă incapabil să fac vreun rău unei femei. Ţi-ai 
arătat noblețea inimii şi mi-ai deschis această uşă în momentul 
când mă ameninţa moartea şi te asigur că aceasta nu o voi uita 
niciodată. 

Indrazneata acţiune reuşise. Garnizoana forturilor nu bănuia 
deloc că în acea noapte căpitanul Morgan şi indraznetii săi pirați 
ocupaseră palatul viceregelui. Oamenii cutezătorului şef luaseră 
măsuri ca toate ieşirile palatului să fie păzite şi ca nimeni să nu 
alarmeze oraşul prin strigătele sale. 

Viceregele a fost surprins în somn şi făcut prizonier. 
Tremurând de spaimă, acest om mândru a compărut în faţa lui 
Morgan, acesta fără a fi soldat şi cu bandă la ochi. Ca de obicei, 
căpitanul piraţilor i-a cerut să se deschidă imediat încăperea 
tezaurului. 

— Acum sunt Morgan, i-a spus viceregelui, acesta cu totul 
pierdut. Să n-ai teamă pentru viaţa şi libertatea ta. Nu vreau 
decât aurul destinat coroanei Spaniei. I] vor lua oamenii mei. In 
ce priveşte partea ce-ţi revine din tezaur, o voi dărui fiicei tale, 
căreia îi datorez viaţa. Va dispune în întregime de ea după plac şi 
nu o va împărţi decât cu soţul pe care şi-l va alege ea însăşi. 

Imensul tezaur a fost transportat în golf pe aceeaşi cale ce 
servise englezilor, şi încărcat pe corabia ce aştepta cu 
nerăbdare. Nimeni din Santo Domingo nu a bănuit înainte de 
plecarea lor că indraznetul pirat Morgan se ocupase de prădarea 
palatului. 

Când a mijit de zi şi soarele a străpuns norii, garnizoana 
fortului a alergat repede la tunuri. Acolo, departe în golf, se 
vedeau îndepărtându-se cu toate pânzele sus trei corăbii mari cu 
pavilionul negru fluturând. 

Ele trăgeau la remorcă un al patrulea bastiment, acela cu care 
venise Sir Arthur Glendon. 

La una din marile ferestre ale palatului stătea umilit 
viceregele. El o imbratisa pe fiica sa Anita, ai cărei frumoşi ochi 
luminoşi şi puri urmăreau corăbiile piraţilor ce dispăreau la 
orizont. | se părea că îl mai vede pe mândrul tânăr, acest soldat 
ciudat redevenit căpitanul Morgan, drept pe pasarela de 
comandă, care plecând, trimisese o zguduitoare salvă de tunuri 
în semn de adio oraşului regal Santo Domingo. 

Cuprins 


O descoperire preţioasă............ me eee eee eee 3 
O surpriză MNOCEUENM A wv. isca ca e doi a a cota da ta deans Boats dea dir aa 9 
Fa aa) 6) 10) 48 | Creme pe daia haios danii aaa ai ut o aa 15 
Adversari PIIMEJOLOŞI: 22.5 4 do ot cai doi dota a ada sa e deal eae, 21 
Tcl DAViS ee css ta ares ca ch es a lata a pia ed 27 
O noapte îngrozitoare iaca ia înc ceda Bo o tă teed Nene 32 
CUPEN SA aa ar i dle a aaa i at e ra iale ds 38 

SERIAL DE POVES- 
TIRI DE CĂLĂTORII 
ŞI AVENTURI, ÎN 
BROŞURI,  REEDI- 
TATE DIN AUTORI 
DIVERȘI, DE AUREL 
LUPASTEAN 


1. Jean Richepin — Iubire deportata 

. Zane Grey — Cowboyul cercetas 

. John Cornick — Nebunul din Sudan 

. Radu Arges — Stânci însângerate 

. Tom Rait — Vrăjile junglei 

. Maurice Aubin — Dragoste şi sacrificiu 

. G. Casserley — Regele elefanților 

. Fredrich Meister — Fiica burilor 

. Lauridis Bruun — Uraganul 

10. Karl May — Saiwa tjalen 

11. M. Jokai — Comoara din insulă 

12. Jack London — Laguna ; Înfricoşătoarele 

insule Solomon 

13. Robert Hichens — Fantomele pustiului ; 
Comoara corsarului 

14. Joseph Conrad — Comerţ tropical 

15. Charlot Strasser — Vaporul ciumat 

16. O. Schisgall — Regele crimei 


PRO ANU PAN 


